**ΠΑΡΑΡΤΗΜΑ ΙΙΙ –– ΦΥΛΛΟ ΣΥΜΜΟΡΦΩΣΗΣ**

|  |  |  |  |  |
| --- | --- | --- | --- | --- |
| **Α/Α** | **ΤΕΧΝΙΚΗ ΠΕΡΙΓΡΑΦΗ** | **ΑΠΑΙΤΗΣΗ** | **ΤΕΚΜΗΡΙΩΣΗ** | **ΠΑΡΑΠΟΜΠΗ** |
| **ΤΜΗΜΑ 1: ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΣΥΣΤΗΜΑΤΟΣ ΚΑΘΟΔΗΓΗΣΗΣ ΑΤΟΜΩΝ ΜΕ ΠΡΟΒΛΗΜΑΤΑ ΟΡΑΣΗΣ** |
| **1.1** | **συστημα ΑΥΤΟΝΟΜΗΣ ΔΙΑΤΑΞΗσπροσβασησστη θαλασσα ατομων με κινητικα προβληματα** |
| Ο εξοπλισμός, πρέπει να αποτελείται από μία μη μόνιμη διάταξη για την αυτόνομη πρόσβαση των ατόμων με κινητικά προβλήματα στη θάλασσα. Τα τεχνικά χαρακτηριστικά αυτής θα πρέπει να εξασφαλίζουν την αυτόνομη πρόσβαση σε άτομα τα οποία είναι περιορισμένης κινητικότητας στη θάλασσα, χωρίς όμως να γίνεται δυσχερής η διέλευση των υπόλοιπων επισκεπτών-χρηστών. Δεν θα πρέπει να απαιτείται συνοδός ή το ίδιο το άτομο για τη κίνηση της. | ΝΑΙ |  |  |
| Θα πρέπει τα προς προμήθεια συστήματα να καταλαμβάνουν το δυνατόν μικρότερο χώρο, να είναι εύκολα στη χρήση, χωρίς να απαιτείται καμία ιδιαίτερη εκπαίδευση του τελικού χρήστη αλλά και να εξασφαλίζουν απόλυτη ασφάλεια στους χρήστες. Να έχουν την δυνατότητα ενεργειακά αυτόνομης λειτουργίας καθ΄ όλη την διάρκεια της χρήσης τους, δηλαδή, να χρησιμοποιείται ηλιακή ή αιολική ενέργεια για τις ενεργειακές απαιτήσεις.  | ΝΑΙ |  |  |
| Όσον αφορά την ηλεκτρική τροφοδοσία της διάταξης, να γίνεται χρήση χαμηλής τάσης συνεχούς ρεύματος, η οποία, θα κάνει την διάταξη ασφαλή. | ΝΑΙ |  |  |
| Η όλη διάταξη, θα τοποθετηθεί σε σημείο που θα υποδειχθεί από την υπηρεσία και θα περιλαμβάνει μονάδα ελέγχου με συστήματα ασφαλείας, αυτοματισμούς και μηχανισμό κίνησης ενός ειδικά διαμορφωμένου καθίσματος, το οποίο, μέσω κατάλληλου φορέα, θα μετακινείται προς τη θάλασσα. | ΝΑΙ |  |  |
| Στο τερματικό σημείο της διαδρομής το κάθισμα θα σταματά αυτόματα και θα γίνεται η αποβίβαση του χρήστη εντός της θάλασσας. Μετά το πέρας της κολύμβησης θα ακολουθείται η αντίστροφη διαδικασία. | ΝΑΙ |  |  |
| Σε οποιοδήποτε στάδιο, να είναι δυνατή η διακοπή της κίνησης μέσω τηλεχειριστηρίου ή και χειροκίνητα. | ΝΑΙ |  |  |
| Για την περίπτωση βλάβης της διάταξης, να υπάρχει πρόβλεψη για χειροκίνητη λειτουργία με σκοπό την επαναφορά του χρήστη στο σημείο επιβίβασης. | ΝΑΙ |  |  |
| Όλα τα δομικά μέρη της διάταξης καθώς και όλα τα υλικά και μικροϋλικά σύνδεσης πρέπει να είναι κατασκευασμένα από ανοξείδωτο χάλυβα κατάλληλο για θαλάσσιο περιβάλλον. Τα υπόλοιπα μέρη, να είναι από υλικά ανθεκτικά στη διάβρωση. | ΝΑΙ |  |  |
| Η διάταξη, θα πρέπει να είναι φιλική προς το περιβάλλον, και παράλληλα να έχει μη μόνιμο χαρακτήρα. Να μπορεί να απεγκατασταθεί, αφήνοντας το περιβάλλον ανέπαφο. | ΝΑΙ |  |  |
| Με την προσφορά, να κατατεθεί δήλωση αποδοχής της προμήθειας του κατασκευαστικού οίκου ή Υπεύθυνη δήλωση του αντιπροσώπου του στην Ελλάδα, σε περίπτωση κατακύρωσης στον διαγωνιζόμενο, υπέρ του οποίου εκδίδει την βεβαίωση.  | ΝΑΙ |  |  |
| Στις τιμές της προσφοράς, θα συμπεριλαμβάνονται όλα τα απαραίτητα υλικά συναρμολόγησης και στερέωσης καθώς και η εφαρμογή του συστήματος σε πλήρη λειτουργία. Επίσης, να δοθεί βεβαίωση για πενταετή, τουλάχιστον, δυνατότητα προμήθειας ανταλλακτικών των συσκευών του συστήματος. | ΝΑΙ |  |  |
| **1.2** | **συστημα φωτοσυναγερμου** |
| Η μη μόνιμη συναρμολογούμενη διάταξη για την αυτόνομη πρόσβαση ΑμεΑ στη θάλασσα πρέπει να περιλαμβάνει φωτοσυναγερμό με ανιχνευτές κίνησης.  | ΝΑΙ |  |  |
| Η τοποθέτηση φωτοσυναγερμού στο χώρο αποσκοπεί, στην αποτροπή κακόβουλων ενεργειών και χρήσεως της διάταξης τις νυχτερινές ώρες κυρίως σε περιοχές μη φυλασσόμενες και απομακρυσμένες από την εποπτεία του Δήμου. | ΝΑΙ |  |  |
| **1.3** | **αυτονομο φ/β συστημα ρευματοδοτησησ διαταξησ** |
| Για τις ανάγκες λειτουργίας της επαναφόρτισης των μπαταριών της διάταξης, αυτόνομης πρόσβασης ΑμεΑ στη θάλασσα, στις παραλίες όπου δεν είναι εφικτή η σύνδεση με το δίκτυο ηλεκτροδότησης, θα γίνει εγκατάσταση αυτόνομου Φ/Β συστήματος. | ΝΑΙ |  |  |
| Το σύστημα θα πρέπει να περιλαμβάνει Φωτοβολταϊκό πάνελ, Ρυθμιστή φόρτισης μπαταριών, Μπαταρία φωτοβολταϊκού συστήματος, Αντιστροφέα τάσης, Καλωδιώσεις και πρίζα ρευματοδότησης. | ΝΑΙ |  |  |
| Στις τιμές της προσφοράς, θα συμπεριλαμβάνονται όλα τα απαραίτητα υλικά συναρμολόγησης και στερέωσης καθώς και η εφαρμογή του συστήματος σε πλήρη λειτουργία. Επίσης, να δοθεί βεβαίωση για πενταετή, τουλάχιστον, δυνατότητα προμήθειας ανταλλακτικών των συσκευών του συστήματος. | ΝΑΙ |  |  |
| **ΤΜΗΜΑ 2: ΣΥΣΤΗΜΑ ΑΥΤΟΝΟΜΗΣ ΠΡΟΣΒΑΣΗΣ ΣΤΗ ΘΑΛΑΣΣΑ& ΣΤΗΝ ΑΚΤΗΑΤΟΜΩΝ ΜΕ ΠΡΟΒΛΗΜΑΤΑ ΟΡΑΣΗΣ** |
| **2.1** | **διάταξη αυτόνομης ΚΑΘΟΔΗΓΗΣΗΣ ατόμων με προβλήματα ΟΡΑΣΗΣ** |
| Το προτεινόμενο σύστημα θα καθοδηγεί τα άτομα με δυσκολίες όρασης να εισέρχονται στη θάλασσα ανεξάρτητα από το βάθος και να κολυμπούν με ασφάλεια, αυτόνομα, χωρίς την ανάγκη παρουσίας συνοδού.  | ΝΑΙ |  |  |
| Θα είναι ένα σύστημα διακριτικό και ελαφρύ, ώστε να μπορεί να αποθηκεύεται εύκολα. | ΝΑΙ |  |  |
| Ο σχεδιασμός του, θα αποσκοπεί στην ικανοποίηση του αισθήματος φυσικής και ψυχολογικής ασφάλειας, της οικειότητας με το χώρο και θα τονώνει το ενδιαφέρον για το χώρο.  | ΝΑΙ |  |  |
| Θα αποτελείται από :**Πίνακας καθοδήγησης εδάφους** με εκπομπή σημάτων ήχου και αφής, που θα δίνουν πληροφορίες για την ασφαλή μετακίνηση προς την παραλία κατά την έξοδο από το νερό. Θα δραστηριοποιείται από έναν πομπό, με τον οποίο θα έχουν εξοπλιστεί οι χρήστες. Θα διαθέτει σημεία απόθεσης και παραλαβής μπαστουνιού και πετσέτας, με αναγνώσιμα σύμβολα όμοια με τα σύμβολα των αισθητήρων αφής στους φάρους εδάφους. Θα τροφοδοτείται από ηλιακό πίνακα, που θα εξασφαλίζει με μια μπαταρία την βέλτιστη αυτονομία για την χρονική περίοδο χρήσης του εξοπλισμού. Ο σκελετός του θα είναι ανοξείδωτος, κατά προτίμηση κατασκευασμένος από αλουμίνιο. Θα διαθέτει εξωτερική κάλυψη IP67 και ύψος 1500 mm τουλάχιστον. Στην επιφάνειά του θα φέρει επεξηγηματικό κείμενο και σχετικά λογότυπα που θα ζητηθούν από τον Δήμο. Ποσότητα 1 τεμ. | ΝΑΙ |  |  |
| **Φάρους εδάφους,** που θα επιτρέπουν στους χρήστες να βρίσκουν την θέση τους στην παραλία, με αισθητήρα αφής από εύκολα αναγνώσιμα σύμβολα, για να επιτρέπεται στον χρήση ο εύκολος εντοπισμό του και ένδειξη κατειλημμένου. Θα είναι κατασκευασμένοι από υλικό, ανθεκτικό στις υπεριώδεις ακτίνες του ήλιου. Το ύψος τους θα είναι 700 mm και η διάμετρος 200 mm (περίπου). Επίσης, θα διαθέτει στόμιο με πώμα. Ποσότητα 4 τεμ. | ΝΑΙ |  |  |
| **Σημαδούρα προσανατολισμού θαλάσσης** με μηχανισμό ηχητικών σημάτων, κατασκευασμένη από συμπαγές υλικό Ip67 και στηρίγματα μηχανισμού από ανοξείδωτο χάλυβα. Τα ηχητικά σήματα, θα επιτρέπουν τον προσανατολισμό στα άτομα με δυσκολίες όρασης. Με τη βοήθεια αδιάβροχου τηλεχειριστηρίου, θα λαμβάνουν οδηγίες για την ελεύθερη κολύμβηση, καθώς και για την έξοδο από το νερό και την επιστροφή στην παραλία. Ο μηχανισμός θα τροφοδοτείται από ηλιακό συλλέκτη, που θα εξασφαλίζει, χάρη σε μια μπαταρία, τη βέλτιστη αυτονομία για τις ώρες χρήσης του εξοπλισμού. Διάμετρος της σημαδούρας θα είναι περίπου 45mm και το ύψος περίπου 50mm, με μέγιστο φορτίο 30 Kg. Το χρώμα της, να είναι κατά προτίμηση, κόκκινο ή πορτοκαλί.Ποσότητα 4 τεμ. | ΝΑΙ |  |  |
| **Αδιάβροχο τηλεχειριζόμενο πομπό**, ο οποίος, σε συνδυασμό με τον πίνακα παραλίας και τις σημαδούρες θάλασσας, χρησιμοποιείται για να επιτρέπει στο χρήση τον εύκολο προσανατολισμό του. Θα διαθέτει τρία κουμπιά, για :α) Αίτημα τοποθεσίας/καθοδήγησης κολύμβησης.  β) Αίτημα επιστροφής στην παραλία.  γ) Αίτημα αναζήτησης βοήθειας έκτακτης ανάγκης.Ποσότητα 4 τεμ. | ΝΑΙ |  |  |
| **Φορητή μονάδα λήψης σημάτων προειδοποίησης κινδύνου με επιτραπέζια κεραία λήψης σημάτων,** η οποία, θα λαμβάνει τα σήματα κινδύνου, σε περίπτωση κλήσης από έναν χρήστη. Θα είναι αυτόνομη και οι διαστάσεις θα είναι :Ύψος 100 mm, Μήκος: 320 mm, Πλάτος: 250 mm (περίπου) Το βάρος, θα είναι έως 3 Kg.Ποσότητα 1 τεμ. | ΝΑΙ |  |  |
| **Περιγραφή λειτουργίας**Μόλις το άτομο εισέλθει στο νερό θα πιέζει το πρώτο κουμπί στο τηλεχειριστήριο. Αμέσως, η πλησιέστερη σημαδούρα προσανατολισμού θα δίνει χρήσιμες ηχητικές πληροφορίες, όπως αρίθμηση σημαδούρας για υπολογισμό της απόστασης. Το άτομο θα προσανατολίζεται και θα κολυμπάει από τη μία σημαδούρα στην άλλη. Πατώντας το δεύτερο κουμπί και δέχεται ηχητικά σήματα για να επιστρέψει στην παραλία. Τέλος, σε περίπτωση ανάγκης ή κινδύνου, θα πατάει το τρίτο κουμπί στο τηλεχειριστήριο, το οποίο θα ειδοποιεί άμεσα τον πλησιέστερο σταθμό βοηθειών**.** | ΝΑΙ |  |  |
| Η διάταξη, θα πρέπει να είναι φιλική προς το περιβάλλον και να έχει μη μόνιμο χαρακτήρα και όταν απεγκατασταθεί, να αφήνει ανέπαφο το φυσικό περιβάλλον. | ΝΑΙ |  |  |
| Με την προσφορά, να κατατεθεί δήλωση αποδοχής της προμήθειας του κατασκευαστικού οίκου ή Υπεύθυνη δήλωση του αντιπροσώπου του στην Ελλάδα, σε περίπτωση κατακύρωσης στον διαγωνιζόμενο, υπέρ του οποίου εκδίδει την βεβαίωση. | ΝΑΙ |  |  |
| Στις τιμές της προσφοράς, θα συμπεριλαμβάνονται όλα τα απαραίτητα υλικά συναρμολόγησης και στερέωσης καθώς και η εφαρμογή του συστήματος σε πλήρη λειτουργία. Επίσης, να δοθεί βεβαίωση για πενταετή, τουλάχιστον, δυνατότητα προμήθειας ανταλλακτικών των συσκευών του συστήματος. | ΝΑΙ |  |  |
| **ΤΜΗΜΑ 3: ΣΥΣΤΗΜΑ ΠΡΟΣΒΑΣΗΣ ΑμεΑ ΣΤΗΝ ΑΚΤΗ ΚΑΙ ΣΤΗ ΘΑΛΑΣΣΑ & ΒΟΗΘΗΤΙΚΟΣ ΕΞΟΠΛΙΣΜΟΣ** |
| **3.1****3.2****3.3****3.4** | **ΚΙΝΗΤΟΣ ΔΙΑΔΡΟΜΟΣ ΠΡΟΣΒΑΣΗΣ (Πλάτους 1,50 m, Μήκους 5μ, 10μ, 25μ & 30μ)** |
| Ο διάδρομος θα τοποθετηθεί παράλληλα και κάθετα στην ακτογραμμή, έτσι ώστε στην παραλία να διαμορφωθεί ένα δίκτυο πρόσβασης/όδευσης, μέσω του οποίου θα επιτυγχάνεται η ανεμπόδιστη μετακίνηση, στα λειτουργικά σημεία των παρεμβάσεων και θα επιτυγχάνεται η κοινόχρηστη πρόσβαση όλων των ΑμεΑ στη θάλασσα.  | ΝΑΙ |  |  |
| Θα πρέπει να είναι μη μόνιμη κατασκευή και να δημιουργεί ασφαλή πρόσβαση σε αναπηρικά αμαξίδια, ομάδες διάσωσης, άτομα με κινητικά προβλήματα και άτομα με δυσκολίες όρασης. Το πλάτος του θα είναι τουλάχιστον ένα μέτρο και πενήντα εκατοστά, έτσι ώστε να είναι εφικτή η αναστροφή αναπηρικών τροχοκαθισμάτων, μόνο από τον χειριστή τους. | ΝΑΙ |  |  |
| Θα είναι πολύ ανθεκτικός και θα τοποθετείται εύκολα, χωρίς ειδικευμένο προσωπικό ή εξοπλισμό και χωρίς να έχει προηγηθεί ιδιαίτερη προπαρασκευαστική εργασία. | ΝΑΙ |  |  |
| Λόγω της εύκαμπτης κατασκευής του, θα ελαχιστοποιείται ο κίνδυνος χτυπημάτων και τραυματισμών. | ΝΑΙ |  |  |
| Όταν δεν χρησιμοποιείται θα μπορεί να τυλιχτεί σε ρολό για εύκολη μεταφορά και αποθήκευση. | ΝΑΙ |  |  |
| Θα είναι κατασκευασμένος από ανακυκλώμενο πολυεστέρα, πάχους δέκα (10) χιλιοστών και θα απαρτίζεται από ανακυκλώσιμα υλικά. Πρέπει να είναι στιβαρός αλλά και συγχρόνως ελαφρύς για εύκολη μεταφορά. Για το λόγο αυτό το βάρος του δεν πρέπει να είναι μεγαλύτερο από 1,5 Κgr/m2 και να αποτελείται από ενιαία τμήματα μήκους τουλάχιστον πέντε μέτρων, με δυνατότητα εύκολης, γρήγορης και ασφαλούς ένωσης μεταξύ τους. | ΝΑΙ |  |  |
| Ο βαθμός προστασίας από κλοπή ή βανδαλισμούς πρέπει να είναι σημαντικός. | ΝΑΙ |  |  |
| Η στερέωσή τους στο έδαφος να γίνεται με γαλβανισμένους πασσάλους σχήματος Π, μήκους περίπου 0,5 m. Να κατατεθούν σχετικές οδηγίες σύνδεσης και στερέωσης στο έδαφος. | ΝΑΙ |  |  |
| Δεν θα αλλοιώνεται από θαλασσινό νερό, χημικές και αλκαλικές ουσίες ή υδρογονάνθρακες. Θα αντέχει σε ακραίες θερμοκρασίες (από – 40Ο C έως 80Ο C) καθώς και στην ηλιακή ακτινοβολία UV. | ΝΑΙ |  |  |
| Πρέπει να διαθέτει άριστη αντοχή σε εφελκυσμό (τουλάχιστον 12 ton/m). Η θερμοκρασία αλλοίωσης να μην είναι μικρότερη από 300Ο C. Η επιφάνειά τους θα πρέπει να είναι αντιολισθητική. | ΝΑΙ |  |  |
| Να κατατεθούν test δοκιμών του κατασκευαστή κατά DIN 51097:92 & DIN 51130:94 (ή ισοδύναμα). | ΝΑΙ |  |  |
| Επίσης, όταν είναι απλωμένος στο έδαφος, να μη συντηρεί την φλόγα και η καύση να σταματάει μόλις η φωτιά κατασταλεί. | ΝΑΙ |  |  |
| Ο κατασκευαστής να διαθέτει πιστοποιητικά διασφάλισης ποιότητας της διεθνούς σειράς ISO 9001, ISO 14001 & ISO 18001 (ή ισοδύναμα) που επιβεβαιώνουν τήρηση προδιαγραφών και προτύπων. | ΝΑΙ |  |  |
| Με την προσφορά, να κατατεθεί δήλωση αποδοχής της προμήθειας του κατασκευαστικού οίκου ή Υπεύθυνη δήλωση του αντιπροσώπου του στην Ελλάδα, σε περίπτωση κατακύρωσης στον διαγωνιζόμενο, υπέρ του οποίου εκδίδει την βεβαίωση. | ΝΑΙ |  |  |
| **3.5** | **ΚΙΝΗΤΑ ΠΑΝΕΛ ΔΗΜΙΟΥΡΓΙΑΣ ΧΩΡΩΝ ΣΤΑΘΜΕΥΣΗΣ & ΧΩΡΩΝ ΣΚΙΑΣΗΣ - ΑΝΑΠΑΥΣΗΣ** |
| Θα είναι μη μόνιμες κατασκευές. Πρόκειται να τοποθετηθούν για την δημιουργία χώρων στάθμευσης και παραπλεύρως των διαδρόμων για να χρησιμοποιηθούν ως χώροι σκίασης/ανάπαυσης των επισκεπτών, στις προτεινόμενες παραλίες του Δήμου. | ΝΑΙ |  |  |
| Θα είναι κατάλληλα για χρήση σε παραλίες και θα παρέχουν αποτελεσματική επιφάνεια πρόσβασης για αναπηρικά αμαξίδια. | ΝΑΙ |  |  |
| Θα έχουν πλάτος τουλάχιστον 1,50 m και μήκος τουλάχιστον 1,80 m. | ΝΑΙ |  |  |
| Θα είναι κατασκευασμένα από 100% ανακυκλώσιμο πλαστικό, ανθεκτικό στην υπεριώδη ακτινοβολία και στις καιρικές συνθήκες. | ΝΑΙ |  |  |
| Θα εφαρμόζουν σταθερά πάνω στο έδαφος και θα συνοδεύονται από ασφαλές σύστημα σύνδεσης. Θα τοποθετούνται/αφαιρούνται εύκολα και γρήγορα. Για αυτό το λόγο το βάρος τους, θα πρέπει να είναι περίπου 15 Kgr/m2. | ΝΑΙ |  |  |
| Η τοποθέτηση τους, θα πρέπει να γίνεται χωρίς ειδικευμένο προσωπικό ή εξοπλισμό και χωρίς ιδιαίτερη προπαρασκευαστική εργασία. Όταν απεγκατασταθούν, να αφήνουν το περιβάλλον ανέπαφο. | ΝΑΙ |  |  |
| Δεν θα αλλοιώνονται από θαλασσινό νερό, χημικές ή αλκαλικές ουσίες και θα πρέπει να αντέχουν σε ακραίες θερμοκρασίες καθώς και στην ηλιακή ακτινοβολία. | ΝΑΙ |  |  |
| Επίσης, η κατασκευάστρια εταιρεία θα διαθέτει πιστοποιητικά διασφάλισης ποιότητας της σειράς ISO 9001, ISO 14001 και ISO 18001 ή ισοδύναμα εν’ ισχύ, που επιβεβαιώνουν τήρηση προδιαγραφών και προτύπων. | ΝΑΙ |  |  |
| Με την προσφορά, να κατατεθεί δήλωση αποδοχής της προμήθειας του κατασκευαστικού οίκου ή Υπεύθυνη δήλωση του αντιπροσώπου του στην Ελλάδα, σε περίπτωση κατακύρωσης στον διαγωνιζόμενο, υπέρ του οποίου εκδίδει την βεβαίωση. | ΝΑΙ |  |  |
| **3.6** | **ΑΜΦΙΒΙΟ/ΠΛΩΤΟ ΑΜΑΞΙΔΙΟ ΓΙΑ ΑΤΟΜΑ ΜΕ ΚΙΝΗΤΙΚΑ ΠΡΟΒΛΗΜΑΤΑ ΚΑΙ ΜΗ ΑΥΤΟΕΞΥΠΗΡΕΤΟΥΜΕΝΑ ΑΤΟΜΑ** |
| Το όχημα θα προορίζεται για ηλικιωμένα άτομα και για άτομα με μικρή ή μεγάλη – προσωρινή ή μόνιμη - δυσκολία κίνησης και για μη αυτοεξυπηρετούμενα άτομα. | ΝΑΙ |  |  |
| Πρέπει να παρέχει μετακίνηση πάνω στην άμμο και άνωση μέσα στο νερό, ανεξάρτητα από το βάθος του. | ΝΑΙ |  |  |
| Να είναι ελαφρύ και ανθεκτικό. Πρέπει να έχει εργονομική και ελαφριά κατασκευή από αλουμίνιο και στρογγυλευμένες άκρες, για αποφυγή ατυχημάτων. | ΝΑΙ |  |  |
| Θα φέρει τρεις φουσκωτούς τροχούς κύλισης, οι οποίοι θα λειτουργούν και ως πλωτήρες, κατασκευασμένους από ελαστικό υλικό έτσι ώστε να παρέχουν σταθερότητα μέσα στο νερό και να απορροφούν τους κραδασμούς και να εξομαλύνουν τις δυσχέρειες από τυχόν ανωμαλίες του εδάφους (άμμος, βότσαλα, χαλίκια) για άνετη χρήση. | ΝΑΙ |  |  |
| Να διαθέτει λαβή έλκυσης για εύκολη πλοήγηση. | ΝΑΙ |  |  |
| Θα φέρει δύο αποσπώμενα, επιπλεύσιμα υποβραχιόνια από PVC. | ΝΑΙ |  |  |
| Το ύφασμα του θα είναι αδιάβροχο, ανθεκτικό στην ηλιακή ακτινοβολία και διάτρητο, για να στεγνώνει γρήγορα. | ΝΑΙ |  |  |
| Θα συναρμολογείται και θα αποσυναρμολογείται εύκολα, χωρίς εργαλεία. Όταν δεν θα χρησιμοποιείται να διπλώνεται, για εξοικονόμηση χώρου. | ΝΑΙ |  |  |
| Το βάρος θα είναι περίπου 30 kg και το ωφέλιμο βάρος, τουλάχιστον 135 kg. | ΝΑΙ |  |  |
| Με την προσφορά, να κατατεθεί δήλωση αποδοχής της προμήθειας του κατασκευαστικού οίκου ή Υπεύθυνη δήλωση του αντιπροσώπου του στην Ελλάδα, σε περίπτωση κατακύρωσης στον διαγωνιζόμενο, υπέρ του οποίου εκδίδει την βεβαίωση. | ΝΑΙ |  |  |
| **3.7** | **ΧΩΡΟΣ ΥΓΙΕΙΝΗΣ ΑμεΑ** |
| Θα αποτελούνται από καμπίνα εξωτερικών διαστάσεων περίπου 1,60μΧ1,60μ, αποτελούμενη από τοιχώματα κατασκευασμένα από ανθεκτικό λείο υλικό και συναρμολογούμενα με τέτοιο τρόπο που να εξασφαλίζουν την στεγανότητα του χώρου και να είναι ανθεκτικά στις κακώσεις και στις μεταβολές της θερμοκρασίας. | ΝΑΙ |  |  |
| Θα έχουν εργονομική διαρρύθμιση και εσωτερικές διαστάσεις που θα επιτρέπουν την άνετη κίνηση ΑμεΑ και του συνοδού του. | ΝΑΙ |  |  |
| Το ύψος της θα είναι τουλάχιστον 2,20 m. | ΝΑΙ |  |  |
| Η καμπίνα θα διαθέτει σύστημα αερισμού. | ΝΑΙ |  |  |
| Τα εσωτερικά τοιχώματα και το δάπεδο θα έχουν λεία, μη πορώδη επιφάνεια ώστε να αποτρέπεται η συσσώρευση μικροβίων και να διευκολύνεται ο καθαρισμός. | ΝΑΙ |  |  |
| Το δάπεδο θα είναι οπωσδήποτε αντιολισθητικό. | ΝΑΙ |  |  |
| Τα μεταλλικά εξαρτήματα που θα χρησιμοποιηθούν (μεντεσέδες, κοχλίες / περικόχλια, πόμολα κλπ.) θα είναι κατασκευασμένα από ανοξείδωτα υλικά εξαιρετικής αντοχής στη θαλάσσια διάβρωση (ανοξείδωτος χάλυβας, κράματα αλουμινίου κλπ.). | ΝΑΙ |  |  |
| Το βάρος της, δεν θα ξεπερνά τα 120 κιλά. | ΝΑΙ |  |  |
| Η πόρτα του θαλάμου θα αναρτάται σε ισχυρής κατασκευής μεντεσέδες ώστε να αντέχει στους πολύ δυνατούς ανέμους. | ΝΑΙ |  |  |
| Εσωτερικά θα ασφαλίζει με εύχρηστο μηχανισμό (περιστροφική χειροκίνητη κλειδαριά, σύρτη κλπ.) ο οποίος θα μπορεί να ξεκλειδώνει και εξωτερικά σε περίπτωση ανάγκης. | ΝΑΙ |  |  |
| Εξωτερικά, θα φέρει κλειδαριά με κλειδί, για κλείδωμα όταν θα είναι εκτός χρήσης. | ΝΑΙ |  |  |
| Η καμπίνα εσωτερικά να περιλαμβάνει : * Λεκάνη (κλειστού τύπου-χωρίς οπτική επαφή των λυμάτων) από ανθεκτικό υλικό.
* Κάθισμα και σκέπασμα λεκάνης.
* Δεξαμενή αποβλήτων, χωρ/τητας τουλάχιστον 130 λτ, με σύστημα εξαερισμού.
* Μπάρες στήριξης.
* Θήκη με χαρτί υγείας.
* Καλαθάκι για χαρτιά και απορρίμματα.
* Φωτιστικό σώμα, επαναφορτιζόμενο με ηλιακή ενέργεια.
* Κρεμάστρες σε κατάλληλο ύψος.
 | ΝΑΙ |  |  |
| Επίσης, θα συνοδεύονται από δέκα πέντε λίτρα χημικό υγρό έκαστη και σύστημα εξουδετέρωσης οσμών το οποίο θα λειτουργεί συνεχόμενα, χωρίς χρήση μπαταριών. | ΝΑΙ |  |  |
| Η εξουδετέρωση θα επιτυγχάνεται με διάχυση ενεργών συστατικών. Τα ενεργά συστατικά θα είναι σε αέρια μορφή, για την αποφυγή δημιουργίας βακτηριδίων και μυκήτων. | ΝΑΙ |  |  |
| Το υλικό εξουδετέρωσης, δεν θα παρουσιάζει τοξικότητα και δεν θα προκαλεί αλλεργίες, καθώς η εφαρμογή προβλέπεται να γίνει σε δημόσιους χώρους. Τα παραπάνω, θα βεβαιώνονται από σχετικές επιστολές του κατασκευαστικού οίκου και να κατατεθεί φύλλο δεδομένων ασφαλείας του υλικού από τον κατασκευαστή του. Δεν θα απαιτούνται ειδικευμένες γνώσεις στην εφαρμογή. Η διάρκεια κάλυψης να είναι έως 8 εβδομάδες. | ΝΑΙ |  |  |
| Με την προσφορά, να κατατεθεί δήλωση αποδοχής της προμήθειας του κατασκευαστικού οίκου ή Υπεύθυνη δήλωση του αντιπροσώπου του στην Ελλάδα, σε περίπτωση κατακύρωσης στον διαγωνιζόμενο, υπέρ του οποίου εκδίδει την βεβαίωση. | ΝΑΙ |  |  |
| **3.8** | **ΟΜΠΡΕΛΕΣ ΣΚΙΑΣΗΣ** |
| Θα πρέπει να είναι στιβαρής, ανθεκτικής κατασκευής και να εξασφαλίζει την ασφαλή σκίαση υπό οποιεσδήποτε καιρικές συνθήκες στα ΑμεΑ. | ΝΑΙ |  |  |
| Θα πρέπει να έχουν διάμετρο τουλάχιστον 2,30 m. | ΝΑΙ |  |  |
| Το εξωτερικό - εσωτερικό στεφάνι και οι ακτίνες θα είναι από γαλβανισμένο σωλήνα. Ο σκελετός, να είναι από σωλήνα γαλβάνιζέ. | ΝΑΙ |  |  |
| Θα φέρει 8 ενσωματωμένες αντηρίδες πάχους 1,6 mm. | ΝΑΙ |  |  |
| Η επένδυση / κάλυψη θα είναι από εγχώριο φυσικό καλάμι – ψαθί. Θα έχουν ενισχυμένη και δυνατή πλέξη, με έξι δεσίματα και ειδικά καλούπια ώστε να έχουμε στάνταρ πάχος πλέξης 4-6 εκ. Θα φέρουν διπλό προστατευτικό κάλυμμα. | ΝΑΙ |  |  |
| Εσωτερικά και εξωτερικά στην κορυφή της ομπρέλας τοποθετούνται όλα τα καλάμια ενδιάμεσα από το διπλό λαμαρινάκι, ώστε να προστατεύονται τα καλάμια και να παραμένουν σταθερά, σφιγμένα και ανέπαφα κατά τις μετακινήσεις και κατά την τοποθέτηση. | ΝΑΙ |  |  |
| Ο ορθοστάτης θα είναι από εμποτισμένο ξύλο Φ8 ύψους 3m. | ΝΑΙ |  |  |
| Η κατασκευή τους θα πρέπει να επιτρέπει να στοιβάζονται, για εργονομία χώρου αποθήκευσης. | ΝΑΙ |  |  |
| Επιπλέον, θα πρέπει να είναι ανθεκτικές, με ενσωματωμένο κολάρο - σφιγκτήρα δύο σημείων στον κεντρικό σωλήνα, με βίδες, για καλύτερη στήριξη της ομπρέλας στον πάσσαλο, ώστε να επιτευχθεί καλύτερο κράτημα στον αέρα, έως και 10 μποφόρ. | ΝΑΙ |  |  |
| Τέλος, θα φέρει κρυφές κόντρες έξι σημείων με σύστημα εξάγωνης πυραμίδας με 16 mm μασίφ σιδήρου (ενσωματωμένο στην κεντρική σωλήνα), για μεγαλύτερη ανθεκτικότητα στον αέρα. | ΝΑΙ |  |  |
| Όλα τα μεταλλικά μέρη της ομπρέλας θα πρέπει να είναι αμμοβολισμένα και κατασκευασμένα από ανοξείδωτο χάλυβα. | ΝΑΙ |  |  |
| Τα βερνίκια και χρώματα τα οποία προστατεύουν τα ξύλινα μέρη θα πρέπει να μην περιέχουν μόλυβδο, κάδμιο ή άλλα βαρέα μέταλλα. | ΝΑΙ |  |  |
| Όλα τα βερνίκια, χρώματα, μεταλλικά, πλαστικά και ξύλινα στοιχεία των ομπρελών θα πρέπει να είναι ανθεκτικά στην θαλάσσια διάβρωση, σε διαβρωτικά περιβάλλον (αλάτι) στις χημικές και αλκαλικές ουσίες, στις ακραίες θερμοκρασίες, καθώς και στην ηλιακή ακτινοβολία.  | ΝΑΙ |  |  |
| **3.9** | **ΠΛΗΡΟΦΟΡΙΑΚΕΣ ΠΙΝΑΚΙΔΕΣ** |
| Οι πινακίδες, θα είναι διαστάσεων τουλάχιστον 45Χ45 cm και πρέπει να στηρίζονται σε γαλβανισμένο σιδηροσωλήνα κατάλληλης διαμέτρου και ύψους περίπου 3 m. Θα είναι αναρτημένες με κατάλληλα συνδετικά υλικά. | ΝΑΙ |  |  |
| Η ψηφιακή εκτύπωση (με έντονο χρώμα φόντου/γραμμάτων) να γίνεται σε λαμαρίνα αλουμινίου πάχους 2 mm τουλάχιστον. | ΝΑΙ |  |  |
| Η προμήθεια συμπεριλαμβάνει την εργασία και το σύνολο των απαιτούμενων υλικών και εξαρτημάτων για την ασφαλή εγκατάσταση των ενημερωτικών πινακίδων.  | ΝΑΙ |  |  |
| Ο Ανάδοχος είναι υποχρεωμένος, να προμηθεύσει και να εγκαταστήσει όλες τις πινακίδες, μετά από την έγκριση της αρμόδιας Υπηρεσίας για τον τύπο της πινακίδας και τις λεπτομέρειες της εκτύπωσης (επιλογή χρώματος φόντου και γραμμάτων, μεγέθους και γραμματοσειράς κειμένου, εικονιδίου, κ.α.) και για την θέση που θα τοποθετηθούν. | ΝΑΙ |  |  |
| **3.10** | **ΕΙΔΙΚΟΣ ΚΑΔΟΣ ΑΠΟΡΡΙΜΜΑΤΩΝ για ΑμεΑ** |
| Ο πλαστικός κάδος μηχανικής αποκομιδής πρέπει να είναι χωρητικότητας 1100 λίτρων, πρόσφατης κατασκευής. Πρέπει να είναι κατασκευασμένος, σύμφωνα με την πρόσφατη οδηγία ΕΝ 840, να διαθέτει διαπίστευση από αρμόδιο αναγνωρισμένο φορέα με την οποία βεβαιώνεται η καταλληλότητα της προσβασιμότητάς του. | ΝΑΙ |  |  |
| Να είναι ικανός να δεχθεί οικιακά απορρίμματα και να φέρει ωφέλιμο φορτίο τουλάχιστον 400 κιλών. Ο κάθε τροχός του να μπορεί να φέρει δυναμικό φορτίο τουλάχιστον 200 κιλών. | ΝΑΙ |  |  |
| Όλα τα πλαστικά τμήματα του κάδου να είναι κατασκευασμένα μετά από συμπαγή χύτευση πολυαιθυλενίου. | ΝΑΙ |  |  |
| Το κυρίως σώμα του κάδου θα πρέπει να έχει κωνικό σχήμα σε μορφή τραπεζίου και με στρογγυλεμένες γωνίες, ώστε να διευκολύνεται η εκκένωση των απορριμμάτων και η πλύση του. Η κατασκευή του κυρίως σώματος πρέπει να είναι με παραγωγή εν σειρά, χωρίς συνδέσεις και ραφές, με συμπαγή σε μονομπλόκ χύτευση του πολυαιθυλενίου μέχρι το χείλος του κορμού. Ο κάδος στο κυρίως σώμα πρέπει να φέρει τις απαραίτητες, κατάλληλες χειρολαβές, για την εύκολη μετακίνησή του. Στον πυθμένα του κάδου, στο κατώτερο σημείο, να υπάρχει οπή, η οποία να καλύπτεται με καπάκι και να έχει στεγανότητα, για την εκροή των υγρών. | ΝΑΙ |  |  |
| Στο εμπρόσθιο τμήμα θα υπάρχει ειδική οπή με διάμετρο τουλάχιστον 35 cm, με πλαστικό κάλυμμα σε ύψος όχι μεγαλύτερο από 90 cm από το έδαφος, έτσι ώστε να είναι εύκολα προσβάσιμη από χρήστες αναπηρικών αμαξιδίων. | ΝΑΙ |  |  |
| Το καπάκι να είναι επίπεδης μορφής και χειροκίνητη λειτουργία. Θα συνδέεται στον κορμό του κάδου με τρόπο ισχυρής κατασκευής, χωρίς να φεύγει με τη χρήση. | ΝΑΙ |  |  |
| Ο κάθε κάδος να φέρει τέσσερις τροχούς από συμπαγές ελαστικό διαμέτρου 200 mm. Πρέπει να έχουν ικανότητα περιστροφής περί κατακόρυφο άξονα κατά 360ο. Ο κάθε τροχός θα στηρίζεται σε διχαλωτό υποστήριγμα και θα συνδέεται με τον κάδο μέσω ειδικής βάσεως κατάλληλα ενισχυμένης, ικανής να δέχεται τις κρούσεις κατά την χρήση του κάδου. | ΝΑΙ |  |  |
| Θα είναι κατάλληλος για τους ανυψωτικούς μηχανισμούς που χρησιμοποιούν τα απορριμματοφόρα και τα οχήματα πλύσεως κάδων που διαθέτει ο Δήμος Κομοτηνής. | ΝΑΙ |  |  |

 (Τόπος και ημερομηνία)

**Ο ΠΡΟΣΦΕΡΩΝ** (Ονοματεπώνυμο υπογραφόντων και σφραγίδα προμηθευτή)